Avizat,

**Prof.univ.dr.ing. Remus ZĂGAN**

**Președintele Senatului Universitar**

*Text şi Anexe download pentru postare* [*https://cmu-edu.eu/home/posturi-didactice-scoase-la-concurs/*](https://cmu-edu.eu/home/posturi-didactice-scoase-la-concurs/)

**POSTURI DIDACTICE PE DURATĂ NEDETERMINATĂ 2023-2024, semestrul II**

**LEGISLAŢIE**

**În Universitatea Maritimă din Constanţa posturile didactice pe durata nedeterminată se ocupă prin concurs public organizat conform următoarelor reglementări legislative:**

* Legea învățământului superior nr. 199/2023, cu modificările ulterioare.
* H.G. 1339/2023 privind aprobarea *Metodologiei-cadru de concurs pentru ocuparea posturilor didactice vacante și de cercetare vacante din învățământul superior, publicată în M.O.R. partea I, nr.3 din 03.01.2024*
* Metodologia proprie de organizare a concursurilor pentru ocuparea posturilor didactice vacante
* Carta Universităţii Maritime din Constanţa;
* Hotărârile Senatului Universităţii Maritime din Constanţa.

**UNIVERSITATEA MARITIMA DIN CONSTANTA** anunţă organizarea concursurilor privind ocuparea posturilor didactice vacante publicate de către Ministerul Educaţiei în **Monitorul Oficial al României nr. 143 din 30.04.2024**, **partea a III-a**.

**Dosarul de înscriere** (**format din *I Mapa de documente* și *II Mapa de publicații***) se depune la **Registratura Universității Maritime din Constanţa** (camera P001), str. Mircea cel Bătrân nr. 104, luni-vineri în intervalul orar 8-16, personal sau prin intermediul serviciilor de poștă ori curierat care permit confirmarea primirii în cadrul termenului de înscriere. ***Indiferent de forma de transmitere, dosarul de înscriere va fi în formă completă, conținând toate documentele aferente postului pentru care candidatul aplică.***

Dosarul odată depus nu mai poate suferi adăugiri, modificări sau corecturi.  
Formularul-tip al copertei se completează de către candidat și se lipește atât pe Mapa de documente, cât și pe Mapa de lucrări. Documentele solicitate în format electronic (CV-ul, Lista de publicații și Fisa de verificare, precum și cele maximum 10 publicații din mapa de lucări) vor fi prezentate pe CD/DVD sau USB.”

**Toate informaţiile privind calendarul şi condiţiile de organizare a concursurilor pot fi accesate pe site-ul web al Universității Maritime din Constanța, la:** <https://cmu-edu.eu/home/posturi-didactice-scoase-la-concurs/>,precum şi pe site-ul web specializat al ME, la adresa [**http://jobs.edu.ro/**](http://jobs.edu.ro/).

Concursurile se vor desfăşura în regim față în față cu respectarea termenului de înscriere şi a termenelor legale de desfăşurare a probelor de concurs care vor fi făcute publice pe site-ul web al Universităţii şi pe site-ul web al concursului administrat de ME.

**CONSTITUIREA DOSARULUI DE CONCURS**

|  |  |
| --- | --- |
| 1. **MAPA DE DOCUMENTE** (copertă dosar *Anexa 1*) | |
| 1. | **Cerere de înscriere la concurs,** înregistrată în termenul legal de înscriere, semnată de candidat şi datată, care include o declaraţie pe propria răspundere privind veridicitatea informaţiilor prezentate în dosar (*în original*). ***–****Anexa 2***-** |
| 2. | **O propunere de dezvoltare a carierei** universitare a candidatului atât din punct de vedere didactic, cât și din punctul de vedere al activităţilor de cercetare ştiinţifică (**maximum 10 pagini**). Documentul este unul dintre principalele criterii de departajare a candidaților; |
| 3. | **Curriculum vitae** al candidatului (***în original*, semnat pe fiecare pagină**). **şi** în format **ELECTRONIC de tip PDF, FĂRĂ SEMNĂTURĂ**- la rubrica Date personale să cuprindă numele, prenumele şi adresa de email. Candidatul își asumă răspunderea că formatul letric și cel electronic conțin aceleași informații.- *Anexa 3*  Curriculum vitae include: a) informaţii despre studiile efectuate şi diplomele obţinute; b) informaţii despre experienţa profesională şi locurile de muncă relevante; c) informaţii despre proiectele de cercetare-dezvoltare pe care le-a condus ca director de proiect sau în care a activat în calitate de membru, indicându-se pentru fiecare sursa de finanțare, volumul finanţării şi principalele publicaţii sau brevete rezultate; d) informaţii despre premii sau alte elemente de recunoaştere a activităţii ştiinţifice ale candidatului. |
| 4. | **Fişa de verificare a îndeplinirii standardelor specifice postului**, completată şi semnată de către candidat **(*în original*, semnată pe fiecare pagină**). **Fişa de verificare a îndeplinirii standardelor** specifice postului în format **ELECTRONIC de tip PDF, FĂRĂ SEMNĂTURĂ**. Candidatul își asumă răspunderea că formatul letric și cel electronic conțin aceleași informații- *Anexa 4.1, 4.2. Pentru posturile de conferențiar și profesor universitar fișa completată conform cerințelor specifice OMENCȘ 6129 din 2016 privind standardele minimale de conferire a titlurilor didactice* |
| 5. | **Lista de lucrări** a candidatului **(*în original*, semnată pe fiecare pagină**) **şi** în format **ELECTRONIC de tip PDF, FĂRĂ SEMNĂTURĂ**. Candidatul își asumă răspunderea ca formatul letric și cel electronic conțin aceleași informații- *Anexa 5*.  Lista completă de lucrări a candidatului va fi structurată astfel: a) lista celor maximum 10 lucrări considerate de candidat a fi cele mai relevante pentru realizările profesionale proprii, care sunt incluse în format electronic în dosar şi care se pot regăsi şi în celelalte categorii de lucrări;  b) teza sau tezele de doctorat; c) brevete de invenţie şi alte titluri de proprietate industrială; d) cărţi şi capitole în cărţi; e) articole/studii, publicate în reviste din fluxul ştiinţific internaţional principal; f) publicaţii in extenso, apărute în lucrări ale principalelor conferinţe internaţionale de specialitate; g) alte lucrări şi contribuţii ştiinţifice |
| 6. | Documente referitoare la deţinerea **diplomei de doctor**: **copia conform cu originalul a diplomei de doctor** sau, în cazul în care diploma de doctor originală nu este recunoscută în România, **atestatul de recunoaștere sau echivalare a acesteia**, în copie conform cu originalul |
| 7. | **Rezumatul tezei de doctorat**- în limba română şi într-o limbă de circulaţie internaţională |
| 8. | **Copii simple ale altor diplome care atestă studiile candidatului** (diplomă de *bacalaureat*, *licenţă*, *master*/*studii aprofundate* și *foile matricole/suplimente ale acestora*) sau, în cazul în care diplomele originale nu sunt recunoscute în România, atestatele de recunoaştere sau echivalare a acestora; copii după alte diplome care atestă studiile candidatului. Copiile se semnează de candidat pentru certificare „conform cu originalul” |
| 9. | **Copia cărţii de identitate** sau, în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărţii de identitate ori paşaportului. |
| 10 | În cazul în care candidatul şi-a schimbat numele, **copie după documentul care atestă schimbarea numelui-*certificat de căsătorie sau dovada schimbării numelui*** |
| 11 | **Declaraţie pe propria răspundere** a candidatului în care indică situaţiile de incompatibilitate prevăzute de Legea Învățământului Superior nr. 199/2023, cu modificările ulterioare, în care s-ar afla în cazul câştigării concursului sau lipsa acestor situaţii de incompatibilitate; [Anexa 6]; |
| 12. | Pentru **toate posturile didactice**:  -**copie a carnetului de muncă sau adeverința de vechime în muncă** *în original (doar în cazul persoanelor care nu au un contract individual de muncă cu Universitatea Maritima din Constanta);*  **-certificat de cazier judiciar**  **-certificat de integritate comportamentală** reglementat de Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare;  **-certificat medical-medicina muncii** eliberat pe un formular specific adoptat prin ordin comun al ministrului educației și ministrului sănătății publicat în M.O.R.286/02/04/2024 (Anexa 1).  -**aviz psihiatrie și scrisoare medicală pentru exercitarea profesiei didactice**, eliberat conform prevederilor ordinului comun al ministrului educației și al ministrului sănătății, publicat în M.O.R.286/02/04/2024 (Anexa 2, 3).  Toate copiile vor fi certificate ”conform cu originalul” |
| 13 | **Lista de referenţi** cu datele de contact ale acestora - doar în cazul concursului pentru posturile de ***conferenţiar universitar, cercetător ştiinţific gradul II, profesor universitar, cercetător ştiinţific gradul I și minim 3 scrisori de recomandare.*** |
| 14 | Doar pentru **candidații la posturile de profesor universitar: copia atestatului de abilitare** sau **copia ordinului de ministru** care conferă calitatea de conducător de doctorat. |
| 15 | Consimțământ privind prelucrarea datelor cu caracter personal – *Anexa 2* |
| **II  MAPA DE LUCRĂRI** (copertă dosar Anexa 1) | |
|  | **Maximum 10 publicații**, brevete sau alte lucrări ale candidatului, **în format tipărit și electronic,** selecţionate de acesta şi considerate a fi cele mai relevante pentru realizările profesionale proprii; în cazul în care una sau mai multe publicații nu sunt disponibile în format electronic, candidatul va prezenta la dosar, un exemplar din cartea/monografia al cărui autor este, site-ul conferinței unde a fost susținută lucrarea, ISSN, Proceeding etc, sau copii scanate în format pdf; |

|  |  |
| --- | --- |
| 30 aprilie-13 iunie 2024 | perioadă de *înscriere a candidaţilor* şi verificarea documentelor din dosarele de concurs |
| 14- 19 iunie 2024 | avizare dosare de către *Comisia de verificare preliminară a îndeplinirii standardelor minimale de ocupare a posturilor didactice vacante*, pe baza ***Fişelor de verificare***, conform art.11 din Metodologia de concurs |
| 20 iunie 2024 | avizare dosare de către *Serviciul Juridic* pentru certificarea îndeplinirii condiţiilor legale de prezentare la concurs şi comunicarea avizului juridic în maximum 48 ore de la emitere |
| 21 iunie 2024 | publicarea pe pagina web a Universităţii Maritime din Constanţa şi pe site web specializat administrat de Ministerul Educației a *CV-ului, fişei de verificare și a listei de lucări*, cf Metodologiei proprii |
| postare anunţ pe pagina web a concursului: *ziua, ora, locul de desfăşurare a probelor de concurs* |
| 24 iunie 2024 | transmitere dosare candidaţi către *comisiile de concurs* |
| 1-12 iulie 2024 | *susţinerea concursurilor şi afişarea rezultatelor la Facultăţi* |
| 15-17 iulie 2024 | depunerea *contestaţiilor* la Rectoratul Universităţii în termen de 3 zile lucrătoare de la comunicarea rezultatelor, conform art.47 din Metodologie |
| 19 iulie 2024 | *comisia de soluţionare a contestaţiilor* analizează contestaţiile depuse şi afişează rezultatele finale în maximum 48 de la expirarea termenului de depunere a contestaţiilor |
| 22 iulie 2024 | consiliile Facultăţilor analizează respectarea procedurilor de concurs şi *avizează Rapoartele comisiilor* |
| decanatele predau secretarului şef dosarele de concurs cu adresă de înaintare şi un centralizator al rezultatelor, precum şi un extras din *Procesul verbal al şedinţei Consiliului de Facultate* cu privire la desfăşurarea şi finalizarea concursurilor |
| 23 iulie 2024 | *şedinţa senatului* pentru avizarea concursurilor didactice şi de promovare, cu respectarea procedurilor şi a termenelor concursurilor şi emiterea concluziilor într-un Raport de validare |
| 24 iulie 2024 | emiterea *deciziei de numire pe post* a candidaţilor admişi, începând cu prima zi a semestrului I an universitar 2024/2025 |
| 25 iulie 2024 | *transmiterea către* Ministerul Educației *şi CNATDCU a Deciziilor de numire şi de acordare a titlului universitar* |

**CALENDARUL DESFĂŞURĂRII CONCURSURILOR PENTRU OCUPAREA POSTURILOR DIDACTICE VACANTE ÎN SEMESTRUL II AL ANULUI UNIVERSITAR 2023-2024**